

**Bērnu tiesību aizsardzības Sadarbības grupas**

 **SĒDES PROTOKOLS**

Cēsīs, Cēsu novadā

2025.gada 18.marts Nr. 5

Sēde sākās: 18.03.2025. plkst. 9:00

Sēdē piedalās Bērnu tiesību aizsardzības Sadarbības grupas locekļi: Ivita Krastiņa (Bāriņtiesas priekšsēdētāja), Elita Rancāne (Sociālā dienesta ĢBAN nodaļas vadītāja), Inga Kārkliņa (Sociālā dienesta vadītāja), Guntars Norbuts (PP priekšnieks)

Pieaicināti speciālisti: Valsts policijas pr-tājs Andris Turkins

 Valsts policijas inspektore Anna Krasņicka

 Vecpiebalgas vidusskolas speciālais pedagogs Baiba Krūmiņa

 Vecpiebalgas vidusskolas direktore Ilona Strelkova

Sēdi protokolē: Iveta Liepiņa (IP speciālais pedagogs )

**Darba kārtība:**

1. Izskatīt iesniegumu, kas saņemts no Edgara Leimaņa, pers.k.101073-12362, dzīvo ‘’Strautmaļi’’ Vecpiebalgas pagasts, Cēsu novads, par emocionālu vardarbību pret nepilngadīgu bērnu, prettiesisku bērna izsekošanu un bērna drošības apdraudēšanu.

 Iepazīstoties ar situāciju, kurā kaimiņiene M.Tunte aizliedz E.Leimaņa meitai pārvietoties uz skolu pa servitūta ceļu, kas ved caur kaimiņu īpašumu, sagaidot meiteni, izsakot emocionāli vardarbīgas piezīmes, nosprostojot ceļu ar dažādiem šķēršļiem, pašvaldības un Valsts policijas pārstāvji, kā arī Vecpiebalgas vidusskolas speciālais pedagogs iepazīstina klātesošos ar izveidojušos situāciju un veiktajām darbībām.

Pret M.Tunti ir uzsākti vairāki administratīvie procesi par emocionālu vardarbību pret bērnu.

Valsts policijā ir saņemti vairāki iesniegumi par emocionālu vardarbību pret bērnu un pret pieaugušo.

Notikusi saruna Vecpiebalgas vidusskolā, piedaloties bāriņtiesas pārstāvēm, skolas pārstāvjiem – direktorei, speciālajam pedagogam, vecākam – meitenes tēvam E.Leimanim, skolniecei K.G.Leimanei, pašvaldības policistam, situācijas risināšanai.

Regulāri notiek pašvaldības policijas reidi M.Tuntes īpašumā, bet situācija neuzlabojas un kaimiņiene turpina emocionāli vardarbīgi izturēties pret nepilngadīgo meiteni, pārvietojoties meitenei šajā ceļ posmā.

**Sadarbības grupa nolemj:**

1. Lai nepilngadīgā Keita Gabriela Leimane izvairītos no šīs emocionāli vardarbīgās kaimiņienes, iesakām izvēlēties citu maršrutu ( tas ir iespējams) mērojot ceļu no mājām uz skolu un otrādi līdz situācija mainīsies.
2. Saruna ar meitenes vecāku ( tēvu), par viņa iespējām risināt jautājumu par meitenes nogādāšanu uz skolu.
3. Skolai iespēju robežās nodrošināt transportu meitenei, nokļūšanai uz skolu.
4. Sociālajam dienestam uzdot iesniegt iesniegumu Vecpiebalgas pagasta pārvaldē par transporta nodrošināšanu meitenei nokļūšanai uz skolu līdz tiesvedības beigām pret M. Tunti.
5. Nākamo BTA sadarbības grupas sanāksmi par šo situāciju sasaukt pēc laika, kad M.Tuntei piemērotas soda sankcijas.

Sadarbības grupa sēdi beidz plkst. 10.00

Sadarbības grupas vadītāja: I.Krastiņa

Protokolēja I.Liepiņa